CELEX: 62010CN0112
Language: fi
Date: 2010-03-01 00:00:00
Title: Asia C-112/10: Ennakkoratkaisupyyntö, jonka Hof van Cassatie (Belgia) on esittänyt 1.3.2010 — Konkurssioikeudenkäynti, jossa vastaajana on Zaza Retail BV (Philippe ja Cécile Noelmans, Zaza Retail BV:n (Belgia) konkurssipesän selvittäjinä); väliintulija: Zaza Retail BV (Manon Cordewener, Zaza Retail BV:n (Alankomaat) konkurssipesän selvittäjänä)

1.5.2010   
            
            
               FI
            
            
               Euroopan unionin virallinen lehti
            
            
               C 113/33
            
         Ennakkoratkaisupyyntö, jonka Hof van Cassatie (Belgia) on esittänyt 1.3.2010 — Konkurssioikeudenkäynti, jossa vastaajana on Zaza Retail BV (Philippe ja Cécile Noelmans, Zaza Retail BV:n (Belgia) konkurssipesän selvittäjinä); väliintulija: Zaza Retail BV (Manon Cordewener, Zaza Retail BV:n (Alankomaat) konkurssipesän selvittäjänä)
   (Asia C-112/10)
   2010/C 113/51
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Cassatie van België
   
      Pääasian asianosaiset
   
   
      Virallinen syyttäjä: Procureur-generaal bij het Hof van Beroep te Antwerpen
   
      Vastaaja: Zaza Retail BV (Philippe ja Cécile Noelmans, Zaza Retail BV:n (Belgia) konkurssipesän selvittäjinä)
   
      Väliintulija: Zaza Retail BV (Manon Cordewener, Zaza Retail BV:n (Alankomaat) konkurssipesän selvittäjänä)
   
      Ennakkoratkaisukysymykset
   
   
               1)
            
            
               Tarkoitetaanko maksukyvyttömyysasetuksen 3 artiklan 4 kohdan a alakohtaan sisältyvällä käsitteellä ”lainsäädännöstä johtuvat edellytykset” myös maksukyvyttömyysmenettelyn (1) hakemisen edellytyksiä, jotka liittyvät henkilön asemaan — esimerkiksi toisen jäsenvaltion syyttäjälaitokseen kuuluvana syyttäjänä — tai oikeussuojan tarpeeseen, vai liittyvätkö edellytykset ainoastaan menettelyn aloittamista koskeviin aineellisiin edellytyksiin?
            
         
               2)
            
            
               Voidaanko maksukyvyttömyysasetuksen 3 artiklan 4 kohdan b alakohtaan sisältyvää käsitettä ”velkoja” tulkita laajasti siten, että myös kansallinen viranomainen, joka oman jäsenvaltionsa oikeuden mukaan on toimivaltainen hakemaan maksukyvyttömyysmenettelyä ja joka valvoo yleistä etua ja esiintyy velkojakollektiivin edustajana, voi tarvittaessa pätevästi hakea alueellisen maksukyvyttömyysmenettelyn aloittamista maksukyvyttömyysasetuksen 3 artiklan 4 kohdan b alakohdan nojalla?
            
         
               3)
            
            
               Jos velkojan käsitteellä voidaan tarkoittaa myös maksykyvyttömyysmenettelyn hakemiseen toimivaltaista kansallista viranomaista, edellyttääkö maksukyvyttömyysasetuksen 3 artiklan 4 kohdan b alakohdan soveltaminen sitä, että kansallinen viranomainen osoittaa toimivansa sellaisten velkojien edun valvomiseksi, joiden kotipaikka tai asuinpaikka taikka sääntömääräinen kotipaikka on siinä maassa, johon tämä kansallinen viranomainen kuuluu?
            
         
      (1)  Maksukyvyttömyysmenettelyistä 29.5.2000 annettu neuvoston asetus (EY) N:o 1346/2000 (EYVL L 160, s. 1).